title: Odluka Vijeća (EU) 2020/1153 od 30. srpnja 2020. o imenovanju članova i zamjenikâ članova Odbora regija

text:
                  5.8.2020

                  HR

                  Službeni list Europske unije

                  L 256/12

         ODLUKA VIJEĆA (EU) 2020/1153
         od 30. srpnja 2020.
         o imenovanju članova i zamjenikâ članova Odbora regija
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 300. stavak 3. i članak 305.,
         uzimajući u obzir Odluku Vijeća (EU) 2019/852 od 21. svibnja 2019. o određivanju sastava Odbora regija (1),
         uzimajući u obzir prijedloge bugarske, njemačke, ciparske, luksemburške i malteške vlade,
         budući da:

                     (1)

                     Člankom 300. stavkom 3. Ugovora predviđeno je da se Odbor regija sastoji od predstavnika regionalnih i lokalnih tijela koji imaju izborni mandat regionalnog ili lokalnog tijela ili su politički odgovorni izabranoj skupštini.

                     (2)

                     Člankom 305. Ugovora predviđeno je da članove Odbora regija i jednak broj zamjenika članova imenuje Vijeće na mandat od pet godina u skladu s prijedlozima svake države članice.

                     (3)

                     Budući da je mandat članova i zamjenikâ članova Odbora regija istekao 25. siječnja 2020., trebalo bi imenovati nove članove i zamjenike članova.

                     (4)

                     Vijeće je 10. prosinca 2019. donijelo Odluku (EU) 2019/2157 (2) u skladu s prijedlozima država članica. Tom odlukom imenovani su, za razdoblje od 26. siječnja 2020. do 25. siječnja 2025., članovi i zamjenici članova koje su predložile češka, danska, estonska, ciparska, latvijska, luksemburška, nizozemska, austrijska, rumunjska, slovenska, slovačka i švedska vlada. Odlukom (EU) 2019/2157 također su imenovani, za isto razdoblje, tri člana koje je predložila belgijska vlada, 21 član i 20 zamjenika članova koje je predložila njemačka vlada, osam članova i osam zamjenika članova koje je predložila irska vlada, 16 članova i 16 zamjenika članova koje je predložila španjolska vlada, 10 članova i 14 zamjenika članova koje je predložila talijanska vlada, četiri člana i četiri zamjenika članova koje je predložila malteška vlada te osam članova i osam zamjenika članova koje je predložila finska vlada.

                     (5)

                     Vijeće je 20. siječnja 2020. donijelo Odluku (EU) 2020/102 (3) u skladu s prijedlozima država članica. Tom odlukom imenovani su, za razdoblje od 26. siječnja 2020. do 25. siječnja 2025., članovi i zamjenici članova koje su predložile grčka, francuska, hrvatska, litavska, mađarska i portugalska vlada, kao i četiri člana i četiri zamjenika članova koje je predložila belgijska vlada, jedan član kojeg je predložila bugarska vlada, jedan član i jedan zamjenik člana koje je predložila irska vlada, jedan član i jedan zamjenik člana koje je predložila španjolska vlada, 14 članova i 10 zamjenika članova koje je predložila talijanska vlada te 21 član i 20 zamjenika članova koje je predložila poljska vlada.

                     (6)

                     Vijeće je 3. veljače 2020. donijelo Odluku (EU) 2020/144 (4) u skladu s prijedlozima država članica. Tom odlukom imenovani su, za razdoblje od 26. siječnja 2020. do 25. siječnja 2025., četiri člana i četiri zamjenika članova koje je predložila španjolska vlada, kao i jedan član i jedan zamjenik člana koje je predložila finska vlada.

                     (7)

                     Vijeće je 26. ožujka 2020. donijelo Odluku (EU) 2020/511 (5) u skladu s prijedlozima država članica. Tom odlukom imenovani su, za razdoblje od 26. siječnja 2020. do 25. siječnja 2025., pet članova i osam zamjenika članova koje je predložila belgijska vlada, jedan zamjenik člana kojeg je predložila njemačka vlada i jedan član kojeg je predložila malteška vlada.

                     (8)

                     Vijeće je 8. lipnja 2020., nakon povlačenja Ujedinjene Kraljevine iz Unije koje je počelo proizvoditi pravne učinke 1. veljače 2020., donijelo Odluku (EU) 2020/766 (6) u skladu s Odlukom (EU) 2019/852 i prijedlozima država članica. Tom odlukom imenovani su, za razdoblje od 1. veljače 2020. do 25. siječnja 2025., jedan dodatni član i jedan dodatni zamjenik člana koje je predložila estonska vlada, jedan dodatni član i jedan dodatni zamjenik člana koje je predložila ciparska vlada, kao i jedan dodatni član i jedan dodatni zamjenik člana koje je predložila luksemburška vlada.

                     (9)

                     Odlukom (EU) 2019/2157 g. Christakis MELETIES imenovan je zamjenikom člana za Cipar. Odlukom (EU) 2020/766 g. Christakis MELETIES imenovan je članom za Cipar. Nakon donošenja Odluke (EU) 2020/766 mjesto zamjenika člana Odbora regija postalo je slobodno 1. veljače 2020.

                     (10)

                     Odlukom (EU) 2019/2157, g. Gusty GRAAS imenovan je zamjenikom člana za Luksemburg. Odlukom (EU) 2020/766 g. Gusty GRAAS imenovan je članom za Luksemburg. Nakon donošenja Odluke (EU) 2020/766 mjesto zamjenika člana Odbora regija postalo je slobodno 1. veljače 2020.

                     (11)

                     Bugarska, njemačka i malteška vlada predložile su svoje kandidate za mjesta članova i zamjenikâ članova. Te bi članove i zamjenike članova trebalo imenovati za razdoblje od 26. siječnja 2020. do 25. siječnja 2025. U pogledu njihova imenovanja, ova bi se Odluka stoga trebala primjenjivati retroaktivno od 26. siječnja 2020. Ciparska i luksemburška vlada predložile su svoje kandidate za mjesta zamjenikâ članova. Te bi zamjenike članova trebalo imenovati za razdoblje od 1. veljače 2020. do 25. siječnja 2025. U pogledu njihova imenovanja, ova bi se Odluka stoga trebala primjenjivati retroaktivno od 1. veljače 2020.,

               DONIJELO JE OVU ODLUKU:

            Članak 1.
            U Odbor regija imenuju se sljedeće osobe za razdoblje od 26. siječnja 2020. do 25. siječnja 2025.:

                        —

                        kao članovi, osobe navedene prema državi članici u Prilogu I.,

                        —

                        kao zamjenici članova, osobe navedene prema državi članici u Prilogu II.

            Članak 2.
            U Odbor regija za razdoblje od 1. veljače 2020. do 25. siječnja 2025. kao zamjenici članova imenuju se sljedeće osobe navedene prema državi članici:
            ΚΥΠΡΟΣ
            G. Victor HADJIAVRAAM

               Mayor of Morphou

            LUXEMBOURG
            Gđa Claire REMMY
            Member of a Local Assembly: Conseil communal de la commune de Strassen.

            Članak 3.
            Ova Odluka stupa na snagu na dan donošenja.
            Članak 1. primjenjuje se od 26. siječnja 2020.
            Članak 2. primjenjuje se od 1. veljače 2020.

            Sastavljeno u Bruxellesu 30. srpnja 2020.

                  Za Vijeće

                  Predsjednik

               M. ROTH

            (1)  SL L 139, 27.5.2019., str. 13.

            (2)  Odluka Vijeća (EU) 2019/2157 od 10. prosinca 2019. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 327, 17.12.2019., str. 78.).

            (3)  Odluka Vijeća (EU) 2020/102 od 20. siječnja 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 20, 24.1.2020., str. 2.).

            (4)  Odluka Vijeća (EU) 2020/144 od 3. veljače 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 32, 4.2.2020., str. 16.).

            (5)  Odluka Vijeća (EU) 2020/511 od 26. ožujka 2020. o imenovanju članova i zamjenikâ članova Odbora regija za razdoblje od 26. siječnja 2020. do 25. siječnja 2025. (SL L 113, 8.4.2020., str. 18.).

            (6)  Odluka Vijeća (EU) 2020/766 od 8. lipnja 2020. o imenovanju članova i zamjenikâ članova Odbora regija za razdoblje od 1. veljače 2020. do 25. siječnja 2025. (SL L 187, 12.6.2020., str. 3.).

            PRILOG I

               ПРИЛОЖЕНИЕ I - ANEXO I - PŘÍLOHA I - BILAG I - ANHANG I - I LISA - ΠΑΡΑΡΤΗΜΑ Ι - ANNEX I - ANNEXE I - PRILOG I - ALLEGATO I -I PIELIKUMS - I PRIEDAS - I. MELLÉKLET - ANNESS I - BIJLAGE I -ZAŁĄCZNIK I - ANEXO I - ANEXA I - PRÍLOHA I - PRILOGA I - LIITE I - BILAGA I

               Членове/Miembros/Členové/Medlemmer/Mitglieder/Liikmed/Μέλη/Members/Membres/Članovi/Membri/Locekļi/Nariai/Tagok/Membri/Leden/Członkowie/Membros/Membri/Členovia/Člani/Jäsenet/Ledamöter

            БЪЛГАРИЯ
            Mr Ivan ALEKSIEV
            Member of a Local Executive holding an electoral mandate: Pomorie Municipality

            Mr Nedzhmi ALI
            Member of a Local Executive holding an electoral mandate: Dzhebel Municipality

            Ms Malina EDREVA AUDOIN
            Member of a Local Assembly holding an electoral mandate: Sofia Municipal Council

            Mr Emil IVANOV
            Member of a Local Executive holding an electoral mandate: Svoge Municipality

            Mr Pavel GUDZHEROV
            Member of a Local Executive holding an electoral mandate: Rakovski Municipality

            Mr Rumen GUNINSKI
            Member of a Local Executive holding an electoral mandate: Pravets Municipality

            Mr Vladimir MOSKOV
            Member of a Local Executive holding an electoral mandate: Gotse Delchev Municipality

            Mr Stefan RADEV
            Member of a Local Executive holding an electoral mandate: Sliven Municipality

            Mr Radoslav REVANSKI
            Member of a Local Executive holding an electoral mandate: Belitsa Municipality

            Mr Zhivko TODOROV
            Member of a Local Executive holding an electoral mandate: Stara Zagora Municipality

            Mr Zlatko ZHIVKOV
            Member of a Local Executive holding an electoral mandate: Montana Municipality

            DEUTSCHLAND
            Mr Malte KRÜCKELS
            Representative of a regional body with political accountability to an elected Assembly: Landtag Thüringen

            Mr Thomas Gottfried SCHMIDT
            Member of a Regional Assembly: Landtag Sachsen

            Mr Jobst-Hinrich UBBELOHDE
            Representative of a regional body with political accountability to an elected Assembly: Landtag Brandenburg

            PRILOG II.

               ПРИЛОЖЕНИЕ II - ANEXO II - PŘÍLOHA II - BILAG II - ANHANG II - II LISA - ΠΑΡΑΡΤΗΜΑ ΙΙ - ANNEX II - ANNEXE II - PRILOG II - ALLEGATO II - II PIELIKUMS - II PRIEDAS - II. MELLÉKLET - ANNESS II - BIJLAGE II - ZAŁĄCZNIK II - ANEXO II - ANEXA II - PRÍLOHA II - PRILOGA II - LIITE II - BILAGA II

               Заместник-членове/Suplentes/Náhradníci/Suppleanter/Stellvertreter/Asendusliikmed/Αναπληρωτές/Alternate members/Suppléants/Zamjenici članova/Supplenti/Aizstājēji/Pakaitiniai nariai/Póttagok/Membri Supplenti/Plaatsvervangers/Zastępcy członków/Suplentes/Supleanți/Náhradníci/Nadomestni člani/Varajäsenet/Suppleanter

            БЪЛГАРИЯ
            Mr Daud ALYAOVLU
            Member of a Local Executive holding an electoral mandate: Tsar Kaloyan Municipality

            Mr Dobromir DOBREV
            Member of a Local Executive holding an electoral mandate: Gorna Oryahovitsa Municipality

            Ms Dimitranka KAMENOVA
            Member of a Local Executive holding an electoral mandate: Berkovitsa Municipality

            Мs Cornelia MARINOVA
            Member of a Local Executive holding an electoral mandate: Lovech Municipality

            Ms Sebihan MEHMED
            Member of a Local Executive holding an electoral mandate: Krumovgrad Municipality

            Mr Pencho MILKOV
            Member of a Local Executive holding an electoral mandate: Ruse Municipality

            Ms Ivanka NIKOLOVA
            Member of a Local Executive holding an electoral mandate: Smyadovo Municipality

            Mr Rumen PEHLIVANOV
            Member of a Local Executive holding an electoral mandate: Rudozem Municipality

            Mr Vasko STOILKOV
            Member of a Local Executive holding an electoral mandate: Slivnitsa Municipality

            Mr Atanas STOYANOV
            Member of a Local Executive holding an electoral mandate: Sandanski Municipality

            Mr Lyudmil VESELINOV
            Member of a Local Executive holding an electoral mandate: Popovo Municipality

            Mr Dimitar ZDRAVKOV
            Member of a Local Executive holding an electoral mandate: Sadovo Municipality

            DEUTSCHLAND
            Mr Markus GLEICHMANN
            Member of a Regional Assembly: Landtag Thüringen

            Ms Katja MEIER
            Representative of a regional body with political accountability to an elected Assembly: Landtag Sachsen

            Ms Barbara RICHSTEIN
            Member of a Regional Assembly: Landtag Brandenburg

            MALTA
            Mr Mark GRECH
            Member of a Local Executive: Ħaż-Żabbar Local Council


title: Odluka 2019/15 Upravnog odbora Europske agencije za sigurnost i zdravlje na radu od 11. prosinca 2019. o internim pravilima koja se odnose na ograničenja određenih prava ispitanika povezanih s obradom osobnih podataka u okviru djelovanja agencije EU-OSHA

text:
                  31.8.2020

                  HR

                  Službeni list Europske unije

                  L 282/26

         ODLUKA 2019/15 UPRAVNOG ODBORA EUROPSKE AGENCIJE ZA SIGURNOST I ZDRAVLJE NA RADU
         od 11. prosinca 2019.
         o internim pravilima koja se odnose na ograničenja određenih prava ispitanika povezanih s obradom osobnih podataka u okviru djelovanja agencije EU-OSHA
         UPRAVNI ODBOR EUROPSKE AGENCIJE ZA SIGURNOST I ZDRAVLJE NA RADU,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (1), a posebno njezin članak 25.,
         uzimajući u obzir Uredbu (EU) 2019/126 Europskog parlamenta i Vijeća od 16. siječnja 2019. o osnivanju Europske agencije za sigurnost i zdravlje na radu (EU-OSHA) i stavljanju izvan snage Uredbe Vijeća (EZ) br. 2062/94 (2),
         uzimajući u obzir Poslovnik Upravnog odbora EU-OSHA-e,
         uzimajući u obzir mišljenje Europskog nadzornika za zaštitu podataka (EDPS) od 17. listopada 2019. i Smjernice Europskog nadzornika za zaštitu podataka o članku 25. nove Uredbe i unutarnjim pravilima,
         budući da:

                     (1)

                     EU-OSHA obavlja svoje aktivnosti u skladu s Uredbom (EU) 2019/126.

                     (2)

                     U skladu s člankom 25. stavkom 1. Uredbe (EU) 2018/1725, ograničenja primjene članaka od 14. do 21., 35. i 36., kao i članka 4. te Uredbe u mjeri u kojoj njegove odredbe odgovaraju pravima i obvezama iz članaka od 14. do 21., trebala bi se temeljiti na unutarnjim pravilima koja će Agencija donijeti, ako ta pravila nisu utemeljena na pravnim aktima koji su doneseni na temelju Ugovorâ.

                     (3)

                     Ta interna pravila, uključujući i odredbe o procjeni nužnosti i razmjernosti ograničenja, ne bi se trebala primjenjivati ako se u pravnom aktu donesenom na temelju Ugovorâ predviđa ograničenje prava ispitanika.

                     (4)

                     Ako Agencija obavlja svoje dužnosti u odnosu na prava ispitanika u skladu s Uredbom (EU) 2018/1725, dužna je razmotriti primjenjuje li se bilo koje izuzeće utvrđeno tom Uredbom.

                     (5)

                     U okviru svojeg upravnog djelovanja, Agencija može provoditi administrativne provjere, disciplinske postupke, preliminarne aktivnosti u vezi sa slučajevima potencijalnih nepravilnosti prijavljenih OLAF-u, obrađivati slučajeve zviždanja, obrađivati (službene i neslužbene) postupke sprječavanja uznemiravanja, obrađivati unutarnje i vanjske žalbe, provoditi unutarnju reviziju, provoditi istrage koje vodi službenik za zaštitu podataka u skladu s člankom 45. stavkom 2. Uredbe (EU) 2018/1725 i provoditi unutarnje sigurnosne istrage (u području informacijske tehnologije). Osim toga, Agencija može obrađivati zahtjeve za pristup zdravstvenoj dokumentaciji članova osoblja.
                     Agencija obrađuje nekoliko kategorija osobnih podataka, uključujući činjenične podatke („objektivne” podatke kao što su identifikacijski podatci, podatci za kontakt, profesionalni podatci, administrativne pojedinosti, podatci primljeni iz određenih izvora, elektronička komunikacija i podatci o prometu) i/ili nepouzdane podatke („subjektivne” podatke koji se odnose na predmet, kao što su obrazloženje, podatci o ponašanju, procjene, podatci o uspješnosti i ponašanju i podatci koji se odnose na predmet postupka ili aktivnost ili se u vezi s njima iznose).

                     (6)

                     Agencija, koju zastupa njezin izvršni direktor, djeluje kao voditelj obrade bez obzira na daljnje delegiranje uloge voditelja obrade unutar Agencije kako bi se uzele u obzir operativne odgovornosti za određene postupke obrade osobnih podataka.

                     (7)

                     Osobni se podatci sigurno pohranjuju u elektroničkom okruženju ili na papiru, čime se sprječava nezakonit pristup podatcima ili njihov prijenos osobama koje ne trebaju biti upoznate s njima. Medicinsku dokumentaciju pohranjuje liječnik vanjskog pružatelja usluga kojeg koristi Agencija. Obrađeni osobni podatci ne zadržavaju se dulje od vremena potrebnog i prikladnog za svrhu u koju se podatci obrađuju tijekom razdoblja navedenog u izjavama o zaštiti osobnih podataka ili evidencijama Agencije.

                     (8)

                     Interna bi se pravila trebala primjenjivati na sve postupke obrade koje Agencija obavlja pri provođenju administrativnih istraga, disciplinskih postupaka, preliminarnih aktivnosti u vezi sa slučajevima potencijalnih nepravilnosti prijavljenih OLAF-u, postupaka u vezi sa zviždanjem, (službenih i neslužbenih) postupaka u slučajevima uznemiravanja, obradi unutarnjih i vanjskih pritužbi, unutarnjih revizija, istraga koje provodi službenik za zaštitu podataka u skladu s člankom 45. stavkom 2. Uredbe (EU) 2018/1725, sigurnosnih istraga (u području informacijskih tehnologija) koje se provode interno ili uz angažiranje vanjskih sudionika (npr. CERT-EU), kao i pri obrađivanju zahtjeva za pristup vlastitoj medicinskoj dokumentaciji.

                     (9)

                     Trebala bi se primjenjivati na postupke obrade koji se obavljaju prije pokretanja navedenih postupaka, tijekom tih postupaka i tijekom praćenja rezultata tih postupaka. Ujedno bi trebala obuhvaćati pomoć i suradnju koje pruža Agencija nacionalnim tijelima i međunarodnim organizacijama izvan svojih administrativnih istraga.

                     (10)

                     U slučajevima u kojima se ta unutarnja pravila primjenjuju, Agencija treba dati opravdana objašnjenja zašto su ograničenja neophodno potrebna i razmjerna u demokratskom društvu te da se njima poštuje bit temeljnih prava i sloboda.

                     (11)

                     U tom okviru Agencija je dužna poštovati, u najvećoj mogućoj mjeri, temeljna prava ispitanika tijekom navedenih postupaka, posebno ona koja se odnose na pravo na pružanje informacija, pristup i ispravak, pravo na brisanje, ograničenje obrade, pravo na obavješćivanje ispitanika o povredi osobnih podataka ili povjerljivost komunikacije kako je utvrđeno Uredbom (EU) 2018/1725.

                     (12)

                     Međutim, Agencija može biti obvezna ograničiti informacije ispitaniku i ostala prava ispitanika, posebno radi zaštite vlastitih istraga, istraga i postupaka drugih javnih tijela, kao i prava drugih osoba povezanih s njezinim istragama ili drugim postupcima.

                     (13)

                     Stoga Agencija može ograničiti informacije u svrhu zaštite istrage i temeljnih prava i sloboda drugih ispitanika.

                     (14)

                     Agencija bi trebala redovito pratiti jesu li uvjeti kojima se opravdava ograničenje još uvijek primjenjivi i ukinuti ograničenje ako oni više nisu primjenjivi.

                     (15)

                     Voditelj obrade trebao bi obavijestiti službenika za zaštitu podataka u trenutku odgode i tijekom revizija.

               DONIO JE OVU ODLUKU:

            Članak 1.
            Predmet i područje primjene

               1.   Ovom Odlukom utvrđuju se interna pravila koja se odnose na uvjete pod kojima Agencija u okviru svojih postupaka utvrđenih u stavku 2. može ograničiti primjenu prava iz članaka od 14. do 21., 35. i 36. kao i članka 4. Uredbe (EU) 2018/1725, u skladu s člankom 25. te uredbe.

               2.   U okviru upravnog djelovanja Agencije ova se Odluka primjenjuje na postupke obrade osobnih podataka koje Agencija provodi u svrhe izvršavanja administrativnih istraga, disciplinskih postupaka, preliminarnih aktivnosti u vezi sa slučajevima potencijalnih nepravilnosti prijavljenih OLAF-u, obrade slučajeva zviždanja, (formalnih i neformalnih) postupaka u slučajevima uznemiravanja, obrade unutarnjih i vanjskih pritužbi, unutarnjih revizija, istraga koje provodi službenik za zaštitu podataka u skladu s člankom 45. stavkom 2. Uredbe (EU) 2018/1725, sigurnosnih istraga (u području informacijskih tehnologija) koje se provode interno ili uz angažiranje vanjskih sudionika (npr. CERT-EU), ostvarivanja potraživanja u građanskim sporovima, kao i obrađivanja zahtjeva za pristup vlastitoj medicinskoj dokumentaciji.

               3.   Predmetne kategorije podataka su činjenični podatci („objektivni” podatci kao što su identifikacijski podatci, podatci za kontakt, profesionalni podatci, administrativne pojedinosti, podatci primljeni iz određenih izvora, elektronička komunikacija i podatci o prometu) i/ili nepouzdani podatci („subjektivni” podatci koji se odnose na predmet, kao što su obrazloženje, podatci o ponašanju, procjene, podatci o rezultatima i ponašanju i podatci koji se odnose na predmet postupka ili aktivnost ili se u vezi s njima iznose).

               4.   Ako Agencija obavlja svoje dužnosti u odnosu na prava ispitanika u skladu s Uredbom (EU) 2018/1725, dužna je razmotriti primjenjuje li se bilo koje izuzeće utvrđeno tom Uredbom.

               5.   U skladu s uvjetima navedenima u ovoj Odluci, ograničenja se mogu primjenjivati na sljedeća prava: pružanje informacija ispitanicima, pravo na pristup, ispravak, brisanje, ograničenje obrade, obavješćivanje ispitanika o povredi osobnih podataka ili povjerljivost komunikacije.

            Članak 2.
            Pojedinosti o voditelju obrade i zaštitnim mjerama

               1.   Zaštitne mjere za izbjegavanje povreda podataka, odavanja ili neovlaštenog objavljivanja podataka su sljedeće:

                           (a)

                           papirnati dokumenti čuvaju se u zaštićenim ormarima i dostupni su samo ovlaštenom osoblju;

                           (b)

                           svi elektronički podatci pohranjuju se u sigurnu IT aplikaciju u skladu sa sigurnosnim standardima Agencije, kao i u posebne elektroničke mape kojima može pristupiti samo ovlašteno osoblje. Odgovarajuće razine pristupa dodjeljuju se pojedinačno;

                           (c)

                           baza podataka zaštićena je lozinkom u okviru sustava jednostruke prijave i automatski se povezuje s korisničkim ID-om i lozinkom. Zamjena korisnika strogo je zabranjena. E-evidencije čuvaju se na sigurnom mjestu kako bi se zaštitila povjerljivost i privatnost podataka koje sadržavaju;

                           (d)

                           liječnik vanjskog pružatelja usluga koji pohranjuje medicinsku dokumentaciju obvezan je posebnim ugovornim odredbama o povjerljivosti i obradi osobnih podataka;

                           (e)

                           sve osobe koje imaju pristup podatcima obvezuju se na povjerljivost.

               2.   Agencija je voditelj postupaka obrade i zastupa je izvršni direktor, koji funkciju voditelja obrade može i delegirati. Ispitanike se obavještava o osobi kojoj je delegirana uloga voditelja obrade putem obavijesti o zaštiti podataka ili evidencija objavljenih na mrežnom mjestu i/ili intranetu Agencije.

               3.   Razdoblje zadržavanja osobnih podataka iz članka 1. stavka 3. traje najdulje onoliko koliko je potrebno i prikladno za svrhu u koju se podatci obrađuju. U svakom slučaju, nije dulje od razdoblja zadržavanja navedenog u izjavama o zaštiti osobnih podataka ili evidencijama iz članka 5. stavka 1.

               4.   Ako Ured razmatra primjenu ograničenja, ocjenjuje se rizik za prava i slobode ispitanika, posebno u odnosu na rizik za prava i slobode drugih ispitanika i rizik ukidanja učinka istraga ili postupaka Agencije, primjerice uništavanjem dokaza. Rizici za prava i slobode ispitanika prvenstveno se odnose, ali nisu ograničeni, na reputacijske rizike i rizike za pravo na obranu i pravo na saslušanje.

            Članak 3.
            Ograničenja

               1.   Agencija primjenjuje sva ograničenja samo kako bi osigurala:

                           (a)

                           nacionalnu sigurnost, javnu sigurnost ili obranu države članice;

                           (b)

                           sprječavanje, istragu, otkrivanje i progon kaznenih djela ili izvršavanje kaznenih sankcija, uključujući zaštitu od prijetnji javnoj sigurnosti i njihovo sprečavanje;

                           (c)

                           druge važne ciljeve od općeg javnog interesa Unije ili države članice, posebno ciljeve zajedničke vanjske i sigurnosne politike Unije ili važnog gospodarskog ili financijskog interesa Unije ili države članice, uključujući monetarna, proračunska i porezna pitanja, javno zdravstvo i socijalnu sigurnost;

                           (d)

                           unutarnju sigurnost institucija i tijela Unije, uključujući njihove elektroničke komunikacijske mreže;

                           (e)

                           sprječavanje, istragu, otkrivanje i progon kršenja etike za regulirane profesije;

                           (f)

                           funkciju praćenja, inspekcije ili regulatornu funkciju koja je, barem povremeno, povezana s izvršavanjem službenih ovlasti u slučajevima iz točaka od (a) do (c);

                           (g)

                           zaštitu ispitanika ili prava i sloboda drugih;

                           (h)

                           ostvarivanje potraživanja u građanskim sporovima.

               2.   Kao posebna primjena svrhe opisane u stavku 1., Agencija može primjenjivati ograničenja u vezi s osobnim podatcima koji se razmjenjuju sa službama Komisije ili drugim institucijama, tijelima, agencijama i uredima Unije, nadležnim tijelima država članica ili trećih zemalja ili međunarodnim organizacijama, u sljedećim okolnostima:

                           (a)

                           ako službe Komisije ili druge institucije, tijela, agencije i uredi Unije mogu ograničiti ostvarivanje tih prava i obveza na temelju drugih akata predviđenih člankom 25. Uredbe (EU) 2018/1725 ili u skladu s poglavljem IX. te Uredbe ili s aktima o osnivanju drugih institucija, tijela, agencija i ureda Unije;

                           (b)

                           ako nadležna tijela država članica mogu ograničiti ostvarivanje tih prava i obveza na temelju akata navedenih u članku 23. Uredbe (EU) 2016/679 Europskog parlamenta i Vijeća (3) ili na temelju nacionalnih mjera kojima se prenose članak 13. stavak 3., članak 15. stavak 3. ili članak 16. stavak 3. Direktive (EU) 2016/680 Europskog parlamenta i Vijeća (4);

                           (c)

                           ako bi ostvarivanje tih prava i obveza moglo ugroziti suradnju Agencije s trećim zemljama ili međunarodnim organizacijama pri obavljanju njezinih zadaća.

                     Prije primjene ograničenja u okolnostima navedenim u točkama (a) i (b) prvog podstavka, Agencija se savjetuje s relevantnim službama Komisije, institucijama, tijelima, agencijama, uredima Unije ili nadležnim tijelima država članica, osim ako je Agenciji jasno da je primjena ograničenja predviđena jednim od akata navedenih u tim točkama.

               3.   Svako je ograničenje nužno i razmjerno uzimajući u obzir rizike za prava i slobode ispitanika te se njima poštuje bit temeljnih prava i sloboda u demokratskom društvu.

               4.   Ako se razmatra primjena ograničenja, izvodi se ispitivanje nužnosti i razmjernosti na temelju postojećih pravila. Putem interne bilješke o procjeni dokumentira se u svrhu odgovornosti za svaki pojedinačni slučaj.

               5.   Ograničenja se ukidaju čim okolnosti koje ih opravdavaju prestanu. Konkretno, kada se smatra da se ostvarivanjem ograničenog prava više ne bi poništio učinak nametnutog ograničenja ili negativno utjecalo na prava ili slobode drugih ispitanika.

            Članak 4.
            Preispitivanje koje provodi službenik za zaštitu podataka

               1.   Agencija je dužna bez nepotrebnog odgađanja obavijestiti službenika za zaštitu podataka Agencije (DPO) svaki put kada voditelj obrade ograniči primjenu prava ispitanika ili proširi ograničenje u skladu s ovom Odlukom. Voditelj obrade osigurava službeniku za zaštitu podataka pristup evidenciji koja sadržava procjenu nužnosti i razmjernosti ograničenja i u evidenciji dokumentira datum obavješćivanja službenika za zaštitu podataka.

               2.   Službenik za zaštitu podataka može od voditelja obrade pisanim putem zatražiti preispitivanje primjene ograničenja. Voditelj obrade pisanim putem obavještava službenika za zaštitu podataka o ishodu traženog preispitivanja.

               3.   Voditelj obrade dužan je obavijestiti službenika za zaštitu podataka o ukidanju ograničenja.

            Članak 5.
            Pružanje informacija ispitaniku

               1.   U propisno opravdanim slučajevima i pod uvjetima propisanima u ovoj odluci, voditelj obrade može ograničiti pravo na informacije u kontekstu sljedećih postupaka obrade:

                           (a)

                           izvršavanje administrativnih istraga i disciplinskih postupaka;

                           (b)

                           preliminarne aktivnosti povezane sa slučajevima potencijalnih nepravilnosti prijavljenih OLAF-u;

                           (c)

                           postupci u vezi sa zviždanjem;

                           (d)

                           (službeni i neslužbeni) postupci u slučajevima uznemiravanja;

                           (e)

                           obrada unutarnjih i vanjskih pritužbi;

                           (f)

                           unutarnje revizije;

                           (g)

                           istraga koje provodi službenik za zaštitu podataka u skladu s člankom 45. stavkom 2. Uredbe (EU) 2018/1725;

                           (h)

                           sigurnosne istrage (u području informacijskih tehnologija) koje se provode interno ili uz angažiranje vanjskih sudionika (npr. CERT-EU).

                     Agencija je u izjavama o zaštiti osobnih podataka ili evidenciji u smislu članka 31. Uredbe (EU) 2018/1725, objavljenima na njezinom mrežnom mjestu i/ili na intranetu, kojima se ispitanike obavještava o njihovim pravima u okviru određenog postupka, dužna pružiti informacije koje se odnose na moguće ograničenje tih prava. Te informacije obuhvaćaju prava koja mogu biti ograničena, razloge za ograničenje i moguće trajanje ograničenja.

               2.   Ne dovodeći u pitanje odredbe stavka 3. i ako je to razmjerno, Agencija bez nepotrebnog odgađanja i u pisanom obliku pojedinačno obavještava sve ispitanike koji se smatraju osobama na koje se odnosi određeni postupak obrade o njihovim pravima u vezi s postojećim ili budućim ograničenjima.

               3.   Ako Agencija, u cijelosti ili djelomično, ograniči pružanje informacija ispitanicima iz stavka 2., dužna je evidentirati razloge za ograničenje, pravnu osnovu u skladu s člankom 3. ove Odluke, uključujući procjenu nužnosti i razmjernosti ograničenja.
               Evidencija i, ako je primjenjivo, dokumenti koji sadržavaju temeljne činjenične i pravne elemente moraju se registrirati. Daju se na uvid Europskom nadzorniku za zaštitu podataka na njegov zahtjev.

               4.   Ograničenje iz stavka 3. primjenjuje se sve dok postoje razlozi koji ga opravdavaju.
               Ako razlozi za ograničenje više nisu primjenjivi, Agencija dostavlja ispitaniku informacije o glavnim razlozima na kojima se temelji primjena ograničenja. Istodobno, Agencija je dužna obavijestiti ispitanika o pravu na podnošenje pritužbe Europskom nadzorniku za zaštitu podataka u bilo kojem trenutku ili na traženje pravnog lijeka pred Sudom Europske unije.
               Agencija preispituje primjenu ograničenja svakih šest mjeseci od njegova donošenja te po završetku relevantne provjere, postupka ili istrage. Nakon toga voditelj obrade svakih šest mjeseci prati potrebu za održavanjem bilo kakvih ograničenja.

            Članak 6.
            Pravo pristupa ispitanika

               1.   U propisno opravdanim slučajevima i pod uvjetima propisanima u ovoj odluci, voditelj obrade može ograničiti pravo na pristup u kontekstu sljedećih postupaka obrade, ako je to potrebno i prikladno:

                           (a)

                           izvršavanje administrativnih istraga i disciplinskih postupaka;

                           (b)

                           preliminarne aktivnosti povezane sa slučajevima potencijalnih nepravilnosti prijavljenih OLAF-u;

                           (c)

                           postupci u vezi sa zviždanjem;

                           (d)

                           (službeni i neslužbeni) postupci u slučajevima uznemiravanja;

                           (e)

                           obrada unutarnjih i vanjskih pritužbi;

                           (f)

                           unutarnje revizije;

                           (g)

                           istraga koje provodi službenik za zaštitu podataka u skladu s člankom 45. stavkom 2. Uredbe (EU) 2018/1725;

                           (h)

                           sigurnosne istrage (u području informacijskih tehnologija) koje se provode interno ili uz angažiranje vanjskih sudionika (npr. CERT-EU).

                           (i)

                           obrađivanje zahtjeva za pristup vlastitoj medicinskoj dokumentaciji.

                     Ako ispitanici zahtijevaju pristup svojim osobnim podatcima koji se obrađuju u kontekstu jednog ili više konkretnih predmeta ili određenom postupku obrade, u skladu s člankom 17. Uredbe (EU) 2018/1725, Agencija ograničava svoju procjenu zahtjeva samo na te osobne podatke.

               2.   Ako Agencija u cijelosti ili djelomično ograniči pravo na pristup iz članka 17. Uredbe (EU) 2018/1725, dužna je poduzeti sljedeće korake:

                           (a)

                           obavijestiti dotičnog ispitanika, u svojem odgovoru na zahtjev, o primijenjenom ograničenju i o glavnim razlozima za ograničenje, i o mogućnosti podnošenja pritužbe Europskom nadzorniku za zaštitu podataka ili traženja pravnog lijeka pred Sudom Europske unije;

                           (b)

                           dokumentirati u internoj bilješci o procjeni razloge za ograničenje, uključujući procjenu nužnosti i razmjernosti ograničenja i njegova trajanja.

                     Ograničenja nametnuta u vezi s pristupom vlastitoj medicinskoj dokumentaciji odnose se samo na zahtjeve za izravan pristup u pogledu medicinskih podataka psihološke ili psihijatrijske prirode, kada bi takav pristup vjerojatno predstavljao rizik za zdravlje ispitanika. To ograničenje mora biti razmjerno onome što je nužno za zaštitu ispitanika. Pristup takvim informacijama omogućava se putem liječnika posrednika kojeg odabere ispitanik. Tom bi se liječniku trebao omogućiti pristup svim informacijama i trebale bi mu se dodijeliti diskrecijske ovlasti da odlučuje kako i kakav pristup omogućiti ispitaniku.
               Pružanje informacija iz točke (a) može se odgoditi, izostaviti ili odbiti ako bi se time poništio učinak ograničenja u skladu s člankom 25. stavkom 8. Uredbe (EU) 2018/1725.
               Agencija preispituje primjenu ograničenja svakih šest mjeseci od njegova donošenje te po završetku relevantne istrage. Nakon toga voditelj obrade svakih šest mjeseci prati potrebu za održavanjem bilo kakvih ograničenja.

               3.   Evidencija i, ako je primjenjivo, dokumenti koji sadržavaju temeljne činjenične i pravne elemente moraju se registrirati. Daju se na uvid Europskom nadzorniku za zaštitu podataka na njegov zahtjev.

            Članak 7.
            Pravo na ispravak, brisanje i ograničavanje obrade

               1.   U propisno opravdanim slučajevima i pod uvjetima propisanima u ovoj odluci, voditelj obrade može ograničiti pravo na ispravak, brisanje i ograničenje u kontekstu sljedećih postupaka obrade, ako je to potrebno i prikladno:

                           (a)

                           izvršavanje administrativnih istraga i disciplinskih postupaka;

                           (b)

                           preliminarne aktivnosti povezane sa slučajevima potencijalnih nepravilnosti prijavljenih OLAF-u;

                           (c)

                           postupci u vezi sa zviždanjem;

                           (d)

                           (službeni i neslužbeni) postupci u slučajevima uznemiravanja;

                           (e)

                           obrada unutarnjih i vanjskih pritužbi;

                           (f)

                           unutarnje revizije;

                           (g)

                           istraga koje provodi službenik za zaštitu podataka u skladu s člankom 45. stavkom 2. Uredbe (EU) 2018/1725;

                           (h)

                           sigurnosne istrage (u području informacijskih tehnologija) koje se provode interno ili uz angažiranje vanjskih sudionika (npr. CERT-EU).

               2.   Kad Agencija djelomično ili u cijelosti ograničava primjenu prava na ispravak, brisanje ili ograničenje obrade iz članka 18., članka 19. stavka 1. i članka 20. stavka 1. Uredbe (EU) 2018/1725, poduzima korake navedene u članku 6. stavku 2. ove Odluke i registrira evidenciju u skladu s njezinim člankom 6. stavkom 3.

            Članak 8.
            Obavješćivanje ispitanika o povredi osobnih podataka i povjerljivost elektroničke komunikacije

               1.   U propisno opravdanim slučajevima i pod uvjetima propisanima u ovoj odluci, voditelj obrade može ograničiti pravo na obavješćivanje o povredi osobnih podataka u kontekstu sljedećih postupaka obrade, ako je to potrebno i prikladno:

                           (a)

                           izvršavanje administrativnih istraga i disciplinskih postupaka;

                           (b)

                           preliminarne aktivnosti povezane sa slučajevima potencijalnih nepravilnosti prijavljenih OLAF-u;

                           (c)

                           postupci u vezi sa zviždanjem;

                           (d)

                           (službeni i neslužbeni) postupci u slučajevima uznemiravanja;

                           (e)

                           obrada unutarnjih i vanjskih pritužbi;

                           (f)

                           unutarnje revizije;

                           (g)

                           istraga koje provodi službenik za zaštitu podataka u skladu s člankom 45. stavkom 2. Uredbe (EU) 2018/1725;

                           (h)

                           sigurnosne istrage (u području informacijskih tehnologija) koje se provode interno ili uz angažiranje vanjskih sudionika (npr. CERT-EU).

               2.   U propisno opravdanim slučajevima i pod uvjetima propisanima u ovoj odluci, voditelj obrade može ograničiti pravo na povjerljivost elektroničke komunikacije u kontekstu sljedećih postupaka obrade, ako je to potrebno i prikladno:

                           (a)

                           izvršavanje administrativnih istraga i disciplinskih postupaka;

                           (b)

                           preliminarne aktivnosti povezane sa slučajevima potencijalnih nepravilnosti prijavljenih OLAF-u;

                           (c)

                           postupci u vezi sa zviždanjem;

                           (d)

                           službeni postupci u slučajevima uznemiravanja;

                           (e)

                           obrada unutarnjih i vanjskih pritužbi;

                           (f)

                           sigurnosne istrage (u području informacijskih tehnologija) koje se provode interno ili uz angažiranje vanjskih sudionika (npr. CERT-EU).

               3.   Kada Agencija ograničava obavješćivanje ispitanika o povredi osobnih podataka ili povjerljivosti elektroničkih komunikacija iz članaka 35. i 36. Uredbe (EU) 2018/1725, evidentira i registrira razloge tog ograničenja u skladu s člankom 5. stavkom 3. ove odluke. Primjenjuje se članak 5. stavak 4. ove odluke.

            Članak 9.
            Stupanje na snagu
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bilbau 11. prosinca 2019.

                  Za Europsku agenciju za sigurnost i zdravlje na radu

               Christa SCHWENG

                  Predsjednica Upravnog odbora

            (1)  SL L 295, 21.11.2018., str. 39.

            (2)  SL L 30, 31.1.2019., str. 58.

            (3)  Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4.5.2016., str. 1.).

            (4)  Direktiva (EU) 2016/680 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka od strane nadležnih tijela u svrhe sprečavanja, istrage, otkrivanja ili progona kaznenih djela ili izvršavanja kaznenih sankcija i o slobodnom kretanju takvih podataka te o stavljanju izvan snage Okvirne odluke Vijeća 2008/977/PUP (SL L 119, 4.5.2016., str. 89.).


Odluka Komisije od 26/08/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9915 - MITSUBISHI CORPORATION ENERGY / ENEOS / TAIYO KOYU) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 27/08/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9877 - PRO DIAGNOSTIC GROUP / FUTURELIFE / DISCARE CZ JV) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


Odluka Komisije od 01/09/2020 u kojoj se određuje koncentracija kompatibilna sa zajedničkim tržištem (Predmet br. COMP/M.9572 - BMW / DAIMLER / FORD / PORSCHE / HYUNDAI / KIA / IONITY) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Političkog i sigurnosnog odbora (ZVSP) 2020/1250 od 1. rujna 2020. o imenovanju zapovjednika snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) i stavljanju izvan snage Odluke (ZVSP) 2019/1113 (EUTM RCA/2/2020)

text:
                  4.9.2020

                  HR

                  Službeni list Europske unije

                  L 290/14

         ODLUKA POLITIČKOG I SIGURNOSNOG ODBORA (ZVSP) 2020/1250
         od 1. rujna 2020.
         o imenovanju zapovjednika snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) i stavljanju izvan snage Odluke (ZVSP) 2019/1113 (EUTM RCA/2/2020)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Odluku Vijeća (ZVSP) 2016/610 od 19. travnja 2016. o misiji ZSOP-a Europske unije za vojno osposobljavanje u Srednjoafričkoj Republici (EUTM RCA) (1), a posebno njezin članak 5.stavak 1.,
         budući da:

                     (1)

                     Vijeće je Odlukom (ZVSP) 2016/610 ovlastilo Politički i sigurnosni odbor (PSO), u skladu s člankom 38. Ugovora o Europskoj uniji, za donošenje odgovarajućih odluka u pogledu političkog nadzora i strateškog usmjeravanja misije ZSOP-a Europske unije za vojno osposobljavanje u Srednjoafričkoj Republici (EUTM RCA), uključujući odluke o imenovanju budućih zapovjednika snaga misije EU-a.

                     (2)

                     PSO je 19. lipnja 2019. donio Odluku (ZVSP) 2019/1113 (2) o imenovanju brigadnoga generala Érica PELTIERA zapovjednikom snaga misije EU-a za misiju EUTM RCA.

                     (3)

                     Direktor Službe za vojno planiranje i provođenje predložio je 6. srpnja 2020. imenovanje pukovnika Paula Manuela SIMÒESA DAS NEVESA DE ABREUA kako bi preuzeo dužnost od brigadnoga generala Érica PELTIERA kao zapovjednik snaga misije EU-a za misiju EUTM RCA od 19. rujna 2020.

                     (4)

                     Vojni odbor EU-a 10. srpnja 2020. postigao je dogovor o preporuci PSO-u da odobri taj prijedlog.

                     (5)

                     Portugal je naveo da će pukovnik Paulo Manuel SIMÒES DAS NEVES DE ABREU biti promaknut u brigadnoga generala nakon što bude imenovan zapovjednikom snaga misije EU-a za misiju EUTM RCA.

                     (6)

                     Trebalo bi donijeti odluku o imenovanju brigadnoga generala Paula Manuela SIMÒESA DAS NEVESA DE ABREUA. Osim toga, Odluku (ZVSP) 2019/1113 trebalo bi staviti izvan snage.

                     (7)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,

               DONIO JE OVU ODLUKU:

            Članak 1.
            Brigadni general Paulo Manuel SIMÒES DAS NEVES DE ABREU imenuje se zapovjednikom snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) od 19. rujna 2020.

            Članak 2.
            Odluka (ZVSP) 2019/1113 stavlja se izvan snage od 19. rujna 2020.

            Članak 3.
            Ova Odluka stupa na snagu na dan donošenja.

            Sastavljeno u Bruxellesu 1. rujna 2020.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 104, 20.4.2016., str. 21.

            (2)  Odluka Političkog i sigurnosnog odbora (ZVSP) 2019/1113 od 19. lipnja 2019. o imenovanju zapovjednika snaga misije EU-a za misiju ZSOP-a Europske unije za vojno osposobljavanje u Srednjoafričkoj Republici (EUTM RCA) (EUTM RCA/1/2019) (SL L 176, 1.7.2019., str. 4.).


title: Odluka (EU) 2020/1251 predstavnika vlada država članica od 2. rujna 2020. o imenovanju triju sudaca i jednog nezavisnog odvjetnika Suda

text:
                  7.9.2020

                  HR

                  Službeni list Europske unije

                  L 292/1

         ODLUKA (EU) 2020/1251 PREDSTAVNIKA VLADA DRŽAVA ČLANICA
         od 2. rujna 2020.
         o imenovanju triju sudaca i jednog nezavisnog odvjetnika Suda
         PREDSTAVNICI VLADA DRŽAVA ČLANICA EUROPSKE UNIJE,
         uzimajući u obzir Ugovor o Europskoj uniji, a posebno njegov članak 19.,
         uzimajući u obzir Ugovor o funkcioniranju Europske unije, a posebno njegove članke 253. i 255.,
         budući da:

                     (1)

                     Mandati četrnaestero sudaca i šest nezavisnih odvjetnika Suda istječu 6. listopada 2021., uključujući mandat suca kojeg je predložila Kraljevina Belgija. Trebalo bi provesti imenovanje za popunjavanje tog mjesta za razdoblje od 7. listopada 2021. do 6. listopada 2027.

                     (2)

                     Predloženo je produljenje mandata g. Koena LENAERTSA na funkciji suca Suda.

                     (3)

                     Osim toga, u skladu s člancima 5. i 7. Protokola br. 3 o Statutu Suda Europske unije i slijedom ostavke g. Egilsa LEVITSA koja proizvodi učinke od 17. lipnja 2019., trebalo bi imenovati suca Suda za preostalo vrijeme trajanja mandata g. Egilsa LEVITSA, odnosno do 6. listopada 2024.

                     (4)

                     Za to je mjesto kao kandidatkinja predložena gđa Ineta ZIEMELE.

                     (5)

                     U skladu s tim istim odredbama i slijedom ostavke g. Jiříja MALENOVSKOG koja proizvodi učinke od 6. listopada 2020., trebalo bi imenovati suca Suda za preostalo vrijeme trajanja mandata g. Jiříja MALENOVSKOG, odnosno do 6. listopada 2024.

                     (6)

                     Za to je mjesto kao kandidat predložen g. Jan PASSER.

                     (7)

                     Naposljetku, zbog povlačenja Ujedinjene Kraljevine iz Unije trebalo bi imenovati nezavisnog odvjetnika Suda za preostalo vrijeme trajanja mandata nezavisnog odvjetnika kojeg je predložila Ujedinjena Kraljevina, odnosno do 6. listopada 2021.

                     (8)

                     Za to je mjesto kao kandidat predložen g. Athanasios RANTOS.

                     (9)

                     Odbor uspostavljen člankom 255. Ugovora o funkcioniranju Europske unije dao je povoljno mišljenje o prikladnosti tih kandidata za obnašanje dužnosti sudaca i nezavisnih odvjetnika Suda,

               DONIJELI SU OVU ODLUKU:

            Članak 1.
            G. Koen LENAERTS imenuje se sucem Suda za razdoblje od 7. listopada 2021. do 6. listopada 2027.

            Članak 2.
            Gđa Ineta ZIEMELE imenuje se sutkinjom Suda za razdoblje od 7. rujna 2020. do 6. listopada 2024.

            Članak 3.
            G. Jan PASSER imenuje se sucem Suda za razdoblje od 6. listopada 2020. do 6. listopada 2024.

            Članak 4.
            G. Athanasios RANTOS imenuje se nezavisnim odvjetnikom Suda za razdoblje od 7. rujna 2020. do 6. listopada 2021.

            Članak 5.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 2. rujna 2020.

                  Predsjednik

               M. CLAUSS


title: Odluka Vijeća (EU) 2019/453 od 19. ožujka 2019. o potpisivanju, u ime Unije, Sporazuma o statusu između Europske unije i Crne Gore o djelovanjima koja provodi Agencija za europsku graničnu i obalnu stražu u Crnoj Gori

text:
                  21.3.2019

                  HR

                  Službeni list Europske unije

                  L 79/1

         ODLUKA VIJEĆA (EU) 2019/453
         od 19. ožujka 2019.
         o potpisivanju, u ime Unije, Sporazuma o statusu između Europske unije i Crne Gore o djelovanjima koja provodi Agencija za europsku graničnu i obalnu stražu u Crnoj Gori
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 77. stavak 2. točke (b) i (d) i članak 79. stavak 2. točku (c) u vezi s člankom 218. stavkom 5.,
         uzimajući u obzir prijedlog Europske komisije,
         budući da:

                     (1)

                     U skladu s člankom 54. stavkom 4. Uredbe (EU) 2016/1624 Europskog parlamenta i Vijeća (1) u slučajevima kada je predviđeno raspoređivanje timova europske granične i obalne straže u trećoj zemlji u djelovanjima u kojima će članovi tima imati izvršne ovlasti, ili kada se to zahtijeva za druga djelovanja u trećim zemljama, Unija treba sklopiti sporazum o statusu s dotičnom trećom zemljom. Tim sporazumom o statusu trebalo bi obuhvatiti sve aspekte koji su potrebni za provedbu djelovanja.

                     (2)

                     Vijeće je 16. listopada 2017. ovlastilo Komisiju za otvaranje pregovora s Crnom Gorom o sporazumu o statusu o djelovanjima koja provodi Agencija za europsku graničnu i obalnu stražu u Crnoj Gori („Sporazum”).

                     (3)

                     Pregovori su uspješno završeni parafiranjem Sporazuma 5. veljače 2019.

                     (4)

                     Ova Odluka predstavlja razvoj odredaba schengenske pravne stečevine u kojima Ujedinjena Kraljevina ne sudjeluje, u skladu s Odlukom Vijeća 2000/365/EZ (2); Ujedinjena Kraljevina stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (5)

                     Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (3); Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.

                     (6)

                     U skladu s člancima 1. i 2. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u donošenju ove Odluke te ona za nju nije obvezujuća niti se na nju primjenjuje. S obzirom na to da ova Odluka predstavlja daljnji razvoj schengenske pravne stečevine, Danska, u skladu s člankom 4. navedenog protokola, u roku od šest mjeseci nakon što Vijeće odluči o ovoj Odluci odlučuje hoće li je provesti u svojem nacionalnom pravu.

                     (7)

                     Sporazum bi stoga trebalo potpisati, a priloženu zajedničku izjavu trebalo bi odobriti,

               DONIJELO JE OVU ODLUKU:

            Članak 1.
            Odobrava se potpisivanje, u ime Unije, Sporazuma o statusu između Europske unije i Crne Gore o djelovanjima koja provodi Agencija za europsku graničnu i obalnu stražu u Crnoj Gori, podložno sklapanju navedenog Sporazuma (4).

            Članak 2.
            Zajednička izjava priložena ovoj Odluci odobrava se u ime Unije.

            Članak 3.
            Predsjednika Vijeća ovlašćuje se da odredi jednu ili više osoba ovlaštenih za potpisivanje Sporazuma u ime Unije.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 19. ožujka 2019.

                  Za Vijeće

                  Predsjednik

               G. CIAMBA

            (1)  Uredba (EU) 2016/1624 Europskog parlamenta i Vijeća od 14. rujna 2016. o europskoj graničnoj i obalnoj straži i o izmjeni Uredbe (EU) 2016/399 Europskog parlamenta i Vijeća te o stavljanju izvan snage Uredbe (EZ) br. 863/2007 Europskog parlamenta i Vijeća, Uredbe Vijeća (EZ) br. 2007/2004 i Odluke Vijeća 2005/267/EZ (SL L 251, 16.9.2016., str. 1.).

            (2)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

            (3)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (SL L 64, 7.3.2002., str. 20.).

            (4)  Tekst Sporazuma bit će objavljen zajedno s odlukom o njegovu sklapanju.

            PRILOG

               ZAJEDNIČKA IZJAVA U POGLEDU ISLANDA, NORVEŠKE, ŠVICARSKE I LIHTENŠTAJNA

            Stranke Sporazuma o statusu između Europske unije i Crne Gore o djelovanjima koja provodi Agencija za europsku graničnu i obalnu stražu u Crnoj Gori primaju na znanje bliski odnos između Europske unije i Norveške, Islanda, Švicarske i Lihtenštajna, posebno na temelju sporazumâ od 18. svibnja 1999. i 26. listopada 2004. o pridruživanju navedenih zemalja provedbi, primjeni i razvoju schengenske pravne stečevine.
            U takvim je okolnostima poželjno da tijela Norveške, Islanda, Švicarske i Lihtenštajna, s jedne strane, i Crne Gore, s druge strane, bez odgode sklope bilateralne sporazume o djelovanjima koja provodi Agencija za europsku graničnu i obalnu stražu u Crnoj Gori pod uvjetima koji su slični onima iz Sporazuma o statusu između Europske unije i Crne Gore o djelovanjima koja provodi Agencija za europsku graničnu i obalnu stražu u Crnoj Gori.


title: Odluka Vijeća (EU) 2019/458 od 19. ožujka 2019. o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora Banque centrale du Luxembourg

text:
                  21.3.2019

                  HR

                  Službeni list Europske unije

                  L 79/17

         ODLUKA VIJEĆA (EU) 2019/458
         od 19. ožujka 2019.
         o izmjeni Odluke 1999/70/EZ o vanjskim revizorima nacionalnih središnjih banaka u pogledu vanjskih revizora Banque centrale du Luxembourg
         VIJEĆE EUROPSKE UNIJE,
         uzimajući u obzir Protokol br. 4 o Statutu Europskog sustava središnjih banaka i Europske središnje banke, koji je priložen Ugovoru o Europskoj uniji i Ugovoru o funkcioniranju Europske unije, a posebno njegov članak 27. stavak 1.,
         uzimajući u obzir Preporuku Europske središnje banke od 14. veljače 2019. Vijeću Europske unije o vanjskim revizorima središnje banke Banque centrale du Luxembourg (ECB/2019/6) (1),
         budući da:

                     (1)

                     Reviziju financijskih izvještaja Europske središnje banke (ESB) i nacionalnih središnjih banaka država članica čija je valuta euro trebaju obavljati neovisni vanjski revizori koje preporučuje Upravno vijeće ESB-a, a odobrava Vijeće Europske unije.

                     (2)

                     Mandat sadašnjih vanjskih revizora središnje banke Banque centrale du Luxembourg, Deloitte Audit SARL, istekao je nakon revizije za financijsku godinu 2018. Stoga je potrebno imenovati vanjske revizore od financijske godine 2019.

                     (3)

                     Središnja banka Banque centrale du Luxembourg izabrala je Ernst & Young S.A. za svoje vanjske revizore za financijske godine od 2019. do 2023.

                     (4)

                     Upravno vijeće ESB-a preporučilo je da se Ernest & Young S.A. imenuje vanjskim revizorima središnje banke Banque centrale du Luxembourg za financijske godine od 2019. do 2023.

                     (5)

                     Slijedom preporuke Upravnog vijeća ESB-a Odluku Vijeća 1999/70/EZ (2) trebalo bi na odgovarajući način izmijeniti,

               DONIJELO JE OVU ODLUKU:

            Članak 1.
            U članku 1. Odluke 1999/70/EZ stavak 7. zamjenjuje se sljedećim:

                  „7.   Ernest & Young S.A. odobravaju se kao vanjski revizori središnje banke Banque centrale du Luxembourg za financijske godine od 2019. do 2023.”

            Članak 2.
            Ova Odluka proizvodi učinke od dana priopćenja.

            Članak 3.
            Ova Odluka upućena je ESB-u.

            Sastavljeno u Bruxellesu 19. ožujka 2019.

                  Za Vijeće

                  Predsjednik

               G. CIAMBA

            (1)  SL C 67, 20.2.2019., str. 1.

            (2)  Odluka Vijeća 1999/70/EZ od 25. siječnja 1999. o vanjskim revizorima nacionalnih središnjih banaka (SL L 22, 29.1.1999., str. 69.).


title: Odluka Vijeća od 15. travnja 2019. o imenovanju članova i zamjenika članova Savjetodavnog odbora za sigurnost i zdravlje na radu za Belgiju, Grčku, Francusku i Maltu

text:
                  23.4.2019

                  HR

                  Službeni list Europske unije

                  C 142/20

         ODLUKA VIJEĆA
         od 15. travnja 2019.
         o imenovanju članova i zamjenika članova Savjetodavnog odbora za sigurnost i zdravlje na radu za Belgiju, Grčku, Francusku i Maltu
         (2019/C 142/03)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Odluku Vijeća od 22. srpnja 2003. o osnivanju Savjetodavnog odbora za sigurnost i zaštitu zdravlja na radu (1), a posebno njezin članak 3.,
         uzimajući u obzir popis kandidata koji su Vijeću podnijele vlade država članica,
         budući da:

                     (1)

                     Odlukom od 12. ožujka 2019. (2) Vijeće je imenovalo članove i zamjenike članova Savjetodavnog odbora za sigurnost i zdravlje na radu za razdoblje od 1. ožujka 2019. do 28. veljače 2022.

                     (2)

                     Vlade Belgije, Grčke i Malte, organizacije zaposlenika Belgije, Grčke, Francuske i Malte i organizacije poslodavaca Belgije, Grčke, Francuske i Malte predložili su daljnje kandidate za nekoliko mjesta koja treba popuniti,

               DONIJELO JE OVU ODLUKU:

            Članak 1.
            Sljedeće osobe imenuju se članovima i zamjenicima članova Savjetodavnog odbora za sigurnost i zdravlje na radu za razdoblje do 28. veljače 2022.:
            I.   PREDSTAVNICI VLADA

                        Zemlja

                        Članovi

                        Zamjenici članova

                        Belgija

                        gđa Godelieve PONNET

                        gđa Véronique CRUTZEN
                        g. Xavier LEBICHOT

                        Grčka

                        g. Ioannis KONSTANTAKOPOULOS

                        g. Georgios GOURZOULIDIS
                        gđa Aggeliki MOIROU

                        Malta

                        g. Mark GAUCI

                        g. David SALIBA
                        g. Melhino MERCIECA

            II.   PREDSTAVNICI SINDIKATA

                        Zemlja

                        Članovi

                        Zamjenici članova

                        Belgija

                        gđa Caroline VERDOOT

                        g. Herman FONCK
                        g. Kris VAN EYCK

                        Grčka

                        g. Andreas STOIMENIDIS

                        g. Ioannis ADAMAKIS
                        g. Alexandros KOMINIS

                        Francuska

                        g. Abderrafik ZAIGOUCHE

                        gđa Edwina LAMOUREUX
                        g. Jean-Paul ZERBIB

                        Malta

                        g. Alfred LIA

                        g. Edwin BALZAN
                        g. Anthony CASARU

            III.   PREDSTAVNICI POSLODAVACA

                        Zemlja

                        Članovi

                        Zamjenici članova

                        Belgija

                        g. Kris DE MEESTER

                        gđa Dorothée DUPUIS
                        g. Marc JUNIUS

                        Grčka

                        g. Christos KAVALOPOULOS

                        g. Antonios MEGOULIS
                        gđa Anastasia AVLONITOU

                        Francuska

                        gđa Nathalie BUET

                        g. Franck GAMBELLI
                        g. Pierre THILLAUD

                        Malta

                        gđa Abigail MAMO

                        g. Joe DELIA
                        g. Andy TANTI

            Članak 2.
            Članove i zamjenike članova koji još nisu predloženi Vijeće će imenovati kasnije.

            Članak 3.
            Ova se Odluka u informativne svrhe objavljuje u Službenom listu Europske unije.

            Sastavljeno u Luxembourgu 15. travnja 2019.

                  Za Vijeće

                  Predsjednik

               P. DAEA

            (1)  SL C 218, 13.9.2003., str. 1.

            (2)  SL C 100, 15.3.2019., str. 1.


title: Odluka (EU) 2019/669 Europske središnje banke od 4. travnja 2019. o izmjeni Odluke ESB/2013/10 o apoenima, specifikacijama, reproduciranju, zamjeni i povlačenju euronovčanica (ESB/2019/9)

text:
                  29.4.2019

                  HR

                  Službeni list Europske unije

                  L 113/6

         ODLUKA (EU) 2019/669 EUROPSKE SREDIŠNJE BANKE
         od 4. travnja 2019.
         o izmjeni Odluke ESB/2013/10 o apoenima, specifikacijama, reproduciranju, zamjeni i povlačenju euronovčanica (ESB/2019/9)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije, a posebno njegov članak 128. stavak 1.,
         uzimajući u obzir Statut Europskog sustava središnjih banaka i Europske središnje banke, a posebno njegov članak 16.
         budući da:

                     (1)

                     Europska središnja banka (ESB) donijela je 19. travnja 2013. Odluku ESB/2013/10 (1), kojom je uspostavljen niz tehničkih standarda radi obuhvaćanja sadašnjih i budućih serija novčanica eura i kojom su dalje pojašnjena neka pravila i postupci u vezi s euronovčanicama.

                     (2)

                     ESB je odlučio napraviti izmjene druge serije euronovčanica, poznate kao serija Europa. Potrebno je smanjiti visinu novčanica apoena 100 i 200 eura.

                     (3)

                     Upravno vijeće odlučilo je 4. svibnja 2016. isključiti novčanice apoena 500 eura iz serije Europa.

                     (4)

                     Nadalje, pristupanje Hrvatske 2013. zahtijeva da se na apoene od 50, 100 i 200 eura druge serije euronovčanica dodaju početna slova naziva ESB-a na hrvatskom jeziku. Potrebno je dodati ih na element dizajna koji uključuje službene jezike Europske unije.

                     (5)

                     Radi dosljednosti, granična vrijednost za zahtjev dostavljanja dokumentacije o porijeklu euronovčanica i dokaz o identitetu stranke ili, prema potrebi, stvarnom vlasniku kako je definiran u Direktivi (EU) 2015/849 Europskog parlamenta i Vijeća (2) trebao bi biti povećan na 10 000 EUR. Ovo povećanje će uskladiti graničnu vrijednost s graničnom vrijednosti za osobe koje trguju robom u mjeri u kojoj su plaćanja izvršena ili primljena u gotovini u iznosu od 10 000 EUR ili većoj na temelju Direktive (EU) 2015/849.

                     (6)

                     Postoji potreba za pojašnjenjem da se zamjena oštećenih novčanica može obaviti zamjenom novčanica iste vrijednosti u bilo kojem apoenu ili prijenosom ili odobrenjem vrijednosti na račun podnositelja zahtjeva. Trebalo bi pojasniti da se naknada za zamjenu autentičnih novčanica oštećenih uređajima protiv krađa također primjenjuje kada podnositelj zahtjeva zahtijeva da nacionalna središnja banka (NSB) prenese ili odobri vrijednost odnosne novčanice na račun.

                     (7)

                     Odluku ESB/2013/10 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Izmjene
            Odluka ESB/2013/10 mijenja se kako slijedi:

                        1.

                        članak 1. mijenja se kako slijedi:

                                    (a)

                                    stavak 1. zamjenjuje se sljedećim:

                                       „1.   Euronovčanice prve serije obuhvaćaju sedam apoena euronovčanica u rasponu od 5 eura do 500 eura. Euronovčanice druge serije obuhvaćaju šest apoena u rasponu od 5 do 200 eura. Euronovčanice prikazuju temu „europska razdoblja i stilovi” sa sljedećim osnovnim specifikacijama.

                                                   Nominalna vrijednost (EUR)

                                                   Dimenzije (prva serija)

                                                   Dimenzije (druga serija)

                                                   Prevladavajuća boja

                                                   Dizajn

                                                   5

                                                   120 × 62 mm

                                                   120 × 62 mm

                                                   Siva

                                                   Klasika

                                                   10

                                                   127 × 67 mm

                                                   127 × 67 mm

                                                   Crvena

                                                   Romanika

                                                   20

                                                   133 × 72 mm

                                                   133 × 72 mm

                                                   Plava

                                                   Gotika

                                                   50

                                                   140 × 77 mm

                                                   140 × 77 mm

                                                   Narančasta

                                                   Renesansa

                                                   100

                                                   147 × 82 mm

                                                   147 × 77 mm

                                                   Zelena

                                                   Barok i rokoko

                                                   200

                                                   153 × 82 mm

                                                   153 × 77 mm

                                                   Žuto-smeđa

                                                   Arhitektura željeza i stakla

                                                   500

                                                   160 × 82 mm

                                                   Ne uključuje se u drugu seriju

                                                   Ljubičasta

                                                   Moderna arhitektura 20. stoljeća”

                                    (b)

                                    stavak 2. točka (c) zamjenjuje se sljedećim:

                                                „(c)

                                                početna slova naziva ESB-a na službenim jezicima Europske unije;

                                                            i.

                                                            za prvu seriju euronovčanica, početna slova naziva ESB-a ograničena su na sljedećih pet službenih jezika: BCE, ECB, EZB, EKT i EKP;

                                                            ii.

                                                            za drugu seriju euronovčanica, (1) za apoene od 5 eura, 10 eura i 20 eura početna slova naziva ESB-a ograničena su na sljedećih devet službenih jezika: BCE, ECB, ЕЦБ, EZB, EKP, EKT, EKB, BĊE i EBC; (2) za apoene od 50 eura, 100 eura i 200 eura, početna slova naziva ESB-a ograničena su na sljedećih deset službenih jezika: BCE, ECB, ЕЦБ, EZB, EKP, EKT, ESB, EKB, BĊE i EBC;”;

                        2.

                        u članku 3., stavak 2. točka (h) zamjenjuje se sljedećim:

                                    „(h)

                                    kada institucije i gospodarski subjekti iz članka 6. stavka 1. Uredbe (EZ) br. 1338/2001 predoče na zamjenu, u jednoj ili više transakcija, oštećene originalna euronovčanice u vrijednosti od najmanje 10 000 EUR, te institucije i gospodarski subjekti dužni su dostaviti dokumentaciju o porijeklu novčanica i dokaz o identitetu stranke ili, prema potrebi, stvarnom vlasniku stranke kako je definiran u Direktivi (EU) 2015/849 Europskog parlamenta i Vijeća (*1). Ova se obveza također primjenjuje u slučaju sumnje o dostizanju granične vrijednosti od 10 000 EUR. Pravila utvrđena ovim stavkom ne dovode u pitanje sve strože zahtjeve u smislu dokaza identiteta i izvješćivanja koje usvajaju države članice prenošenjem Direktive (EU) 2015/849.

                           (*1)  Direktiva (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ (SL L 141, 5.6.2015., str. 73.).”"

                        3.

                        u članku 3. dodaje se novi stavak 4.:

                           „4.   Nacionalne središnje banke mogu izvršiti zamjenu predavanjem gotovine u vrijednosti novčanica u bilo kojem apoenu, prijenosom vrijednosti novčanica na bankovni račun podnositelja zahtjeva koji se može jednoznačno utvrditi međunarodnim identifikacijskim brojem računa za plaćanje (IBAN) kako je definiran u članku 2. točki 15. Uredbe (EU) br. 260/2012 Europskog parlamenta i Vijeća (*2) ili odobrenjem vrijednosti novčanica na račun podnositelja zahtjeva kod NSB-a, kako NSB smatra prikladnim.

                           (*2)  Uredba (EU) br. 260/2012 Europskog parlamenta i Vijeća od 14. ožujka 2012. o utvrđivanju tehničkih i poslovnih zahtjeva za kreditne transfere i izravna terećenja u eurima i o izmjeni Uredbe (EZ) br. 924/2009 (SL L 94, 30.3.2012., str. 22.).”;"

                        4.

                        u članku 4., stavak 1. zamjenjuje se sljedećim:

                           „1.   Nacionalne središnje banke zaračunavaju institucijama i gospodarskim subjektima iz članka 6. stavka 1. Uredbe (EZ) br. 1338/2001 naknadu kada te institucije i gospodarski subjekti traže od nacionalnih središnjih banaka, u skladu s člankom 3., da im zamijene originalne euronovčanice oštećene uređajima protiv krađa. Ova naknada primjenjuje se neovisno o tome provodi li NSB zamjenu u gotovini ili prijenosom ili odobravanjem vrijednosti novčanica na račun.”.

            Članak 2.
            Stupanje na snagu
            Ova Odluka stupa na snagu stupa na snagu dvadesetog dana od dana objave u Službenom listu Europske unije.

            Sastavljeno u Frankfurtu na Majni 4. travnja 2019.

                  Upravno vijeće ESB-a

                  Predsjednik ESB-a

               Mario DRAGHI

            (1)  Odluka ESB/2013/10 od 19. travnja 2013. o apoenima, specifikacijama, reproduciranju, zamjeni i povlačenju euronovčanica (SL L 118, 30.4.2013., str. 37.).

            (2)  Direktiva (EU) 2015/849 Europskog parlamenta i Vijeća od 20. svibnja 2015. o sprečavanju korištenja financijskog sustava u svrhu pranja novca ili financiranja terorizma, o izmjeni Uredbe (EU) br. 648/2012 Europskog parlamenta i Vijeća te o stavljanju izvan snage Direktive 2005/60/EZ Europskog parlamenta i Vijeća i Direktive Komisije 2006/70/EZ (SL L 141, 5.6.2015., str. 73.).


title: Odluka (EU) 2019/670 Europske središnje banke od 9. travnja 2019. o izmjeni Odluke ESB/2014/8 o zabrani monetarnog financiranja i remuneracije državnih depozita od strane nacionalnih središnjih banaka (ESB/2019/8)

text:
                  29.4.2019

                  HR

                  Službeni list Europske unije

                  L 113/9

         ODLUKA (EU) 2019/670 EUROPSKE SREDIŠNJE BANKE
         od 9. travnja 2019.
         o izmjeni Odluke ESB/2014/8 o zabrani monetarnog financiranja i remuneracije državnih depozita od strane nacionalnih središnjih banaka (ESB/2019/8)
         UPRAVNO VIJEĆE EUROPSKE SREDIŠNJE BANKE,
         uzimajući u obzir Ugovor o funkcioniranju Europske unije, a posebno drugu alineju njegova članka 132. stavka 1.,
         uzimajući u obzir Statut Europskog sustava središnjih banaka i Europske središnje banke, a posebno drugu alineju njegova članka 34. stavka 1.,
         budući da:

                     (1)

                     Radi pružanja pomoći Upravnom vijeću u praćenju usklađenosti sa zabranom monetarnog financiranja prema članku 123. Ugovora o funkcioniranju Europske unije, Odluka ESB/2014/8 (1) utvrđuje tržišne kamatne stope koje funkcioniraju kao gornje granice za remuneraciju depozita koje države i tijela javne vlasti drže kod svojih nacionalnih središnjih banaka.

                     (2)

                     Radi očuvanja cjelovitosti jedinstvene monetarne politike, odgovarajuće tržišne kamatne stope trebaju se podrobnije utvrditi i ažurirati

                     (3)

                     Odluku ESB/2014/8 trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Izmjena
            Odluka ESB/2014/8 mijenja se kako slijedi:

                        Članak 1. mijenja se kako slijedi:

                                    (a)

                                    umeće se sljedeća točka (aa):

                                                „(aa)

                                                ‚depozit’ znači potražni saldo u eurima ili drugoj valuti koji proizlazi iz sredstava koja se nalaze na računu kod NSB-a ili iz privremenih situacija koje proizlaze iz drugih usluga koje pruža NSB koje dovode do obveze evidentirane u bilanci tog NSB-a, koji je taj NSB dužan platiti na temelju važećih ugovornih ili zakonskih uvjeta, uključujući prekonoćne i oročene depozite;”;

                                    (b)

                                    točka (c) zamjenjuje se sljedećim:

                                                „(c)

                                                ‚kamatna stopa na neosiguranom prekonoćnom tržištu’ znači: i. u odnosu na prekonoćne depozite nominirane u eurima, prosječna eurska prekonoćna kamatna stopa na europskom međubankovnom tržištu (EONIA), ili, nakon prestanka važenja EONIA-e, eurska kratkoročna kamatna stopa (€STR); i ii. u odnosu na prekonoćne depozitte nominirane u valutama koje nisu euro, usporediva kamatna stopa;”;

                                    (c)

                                    Točka (d) zamjenjuje se sljedećim:

                                                „(d)

                                                ‚kamatna stopa na osiguranom tržištu’ znači: i. u odnosu na oročene depozite nominirane u eurima, terminski indeks STOXX EUR GC Pooling s usporedivim dospijećem; ili istovjetni indeks, ako prestane važiti ili ako se više ne smatra referentnom vrijednošću i ii. u odnosu na oročene depozite u stranoj valuti, usporediva stopa.”.

            Članak 2.
            Stupanje na snagu

               1.   Ova Odluka stupa na snagu dvadesetog dana od dana objave u Službenom listu Europske unije.

               2.   Primjenjuje se od 1. listopada 2019.

            Sastavljeno u Frankfurtu na Majni 9. travnja 2019.

                  Upravno vijeće ESB-a

                  Predsjednik ESB-a

               Mario DRAGHI

            (1)  Odluka ESB/2014/8 od 20. veljače 2014. o zabrani monetarnog financiranja i remuneracije državnih depozita od strane nacionalnih središnjih banaka (SL L 159, 28.5.2014., str. 54.).


title: Odluka Političkog i sigurnosnog odbora (ZVSP) 2019/783 od 30. travnja 2019. o imenovanju zapovjednika snaga EU-a za vojnu operaciju Europske unije u Bosni i Hercegovini i stavljanju izvan snage Odluke (ZVSP) 2018/355 (BiH/28/2019)

text:
                  16.5.2019

                  HR

                  Službeni list Europske unije

                  L 127/11

         ODLUKA POLITIČKOG I SIGURNOSNOG ODBORA (ZVSP) 2019/783
         od 30. travnja 2019.
         o imenovanju zapovjednika snaga EU-a za vojnu operaciju Europske unije u Bosni i Hercegovini i stavljanju izvan snage Odluke (ZVSP) 2018/355 (BiH/28/2019)
         POLITIČKI I SIGURNOSNI ODBOR,
         uzimajući u obzir Ugovor o Europskoj uniji, a posebno njegov članak 38.,
         uzimajući u obzir Zajedničku akciju Vijeća 2004/570/ZVSP od 12. srpnja 2004. o vojnoj operaciji Europske unije u Bosni i Hercegovini (1), a posebno njezin članak 6. stavak 1.,
         budući da:

                     (1)

                     Vijeće je na temelju članka 6. stavka 1. Zajedničke akcije 2004/570/ZVSP ovlastilo Politički i sigurnosni odbor (PSO) za donošenje odgovarajućih odluka o imenovanju zapovjednika snaga EU-a za vojnu operaciju Europske unije u Bosni i Hercegovini („zapovjednik snaga EU-a”).

                     (2)

                     PSO je 27. veljače 2018. donio Odluku (ZVSP) 2018/355 (2) o imenovanju general bojnika Martina DORFERA zapovjednikom snaga EU-a.

                     (3)

                     Zapovjednik operacije EU-a preporučio je da se brigadni general Reinhard TRISCHAK imenuje novim zapovjednikom snaga EU-a kako bi preuzeo dužnost od generala bojnika Martina DORFERA od 26. lipnja 2019.

                     (4)

                     Vojni odbor EU-a prihvatio je preporuku zapovjednika operacije EU-a 18. ožujka 2019.

                     (5)

                     Odluku (ZVSP) 2018/355 trebalo bi stoga staviti izvan snage.

                     (6)

                     U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane.

                     (7)

                     Europsko vijeće je 12. i 13. prosinca 2002. u Kopenhagenu donijelo deklaraciju u kojoj se navodi da se dogovori Berlin plus i njihova provedba primjenjuju samo na one države članice Unije koje su također ili članice NATO-a ili članice „Partnerstva za mir” i koje su slijedom toga sklopile bilateralne sigurnosne sporazume s NATO-om,

               DONIO JE OVU ODLUKU:

            Članak 1.
            Brigadni general Reinhard TRISCHAK imenuje se zapovjednikom snaga EU-a za vojnu operaciju Europske unije u Bosni i Hercegovini (operacija ALTHEA) od 26. lipnja 2019.

            Članak 2.
            Odluka (ZVSP) 2018/355 stavlja se izvan snage.

            Članak 3.
            Ova Odluka stupa na snagu 26. lipnja 2019.

            Sastavljeno u Bruxellesu 30. travnja 2019.

                  Za Politički i sigurnosni odbor

                  Predsjednica

               S. FROM-EMMESBERGER

            (1)  SL L 252, 28.7.2004., str. 10.

            (2)  Odluka Političkog i sigurnosnog odbora (ZVSP) 2018/355 od 27. veljače 2018. o imenovanju zapovjednika snaga EU-a za vojnu operaciju Europske unije u Bosni i Hercegovini i stavljanju izvan snage Odluke (ZVSP) 2017/682 (BiH/26/2018) (SL L 68, 12.3.2018., str. 12.)


title: Odluka Vijeća od 14. svibnja 2019. o imenovanju članova i zamjenika članova Savjetodavnog odbora za sigurnost i zdravlje na radu za Mađarsku

text:
                  16.5.2019

                  HR

                  Službeni list Europske unije

                  C 167/2

         ODLUKA VIJEĆA
         od 14. svibnja 2019.
         o imenovanju članova i zamjenika članova Savjetodavnog odbora za sigurnost i zdravlje na radu za Mađarsku
         (2019/C 167/02)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Odluku Vijeća od 22. srpnja 2003. o osnivanju Savjetodavnog odbora za sigurnost i zaštitu zdravlja na radu (1), a posebno njezin članak 3.,
         uzimajući u obzir popis kandidata koji su Vijeću podnijele vlade država članica,
         budući da:

                     (1)

                     Odlukama od 12. ožujka 2019. (2) i 15 travnja 2019. (3), Vijeće je imenovalo članove i zamjenike članova Savjetodavnog odbora za sigurnost i zdravlje na radu za razdoblje od 1. ožujka 2019. do 28. veljače 2022.

                     (2)

                     Mađarske organizacije radnika i poslodavaca podnijele su dodatna imenovanja za nekoliko mjesta koja treba popuniti.

               DONIJELO JE OVU ODLUKU:

            Članak 1.
            Sljedeće osobe imenuju se članovima i zamjenicima članova Savjetodavnog odbora za sigurnost i zdravlje na radu za razdoblje do 28. veljače 2022.:
            II.   PREDSTAVNICI SINDIKATA

                        Zemlja

                        Članovi

                        Zamjenici članova

                        Mađarska

                        g. Károly GYÖRGY

                        g. László MISKÉRI

            III.   PREDSTAVNICI POSLODAVACA

                        Zemlja

                        Članovi

                        Zamjenici članova

                        Mađarska

                        g. István KOMORÓCZKI

                        gđa Melinda PARRAGHNÉ GÁL
                        gđa Judit H. NAGY

            Članak 2.
            Članove i zamjenike članova koji još nisu predloženi Vijeće će imenovati kasnije.

            Članak 3.
            Ova se Odluka u informativne svrhe objavljuje u Službenom listu Europske unije.

            Sastavljeno u Bruxellesu 14. svibnja 2019.

                  Za Vijeće

                  Predsjednik

               P. DAEA

            (1)  SL C 218, 13.9.2003., str. 1.

            (2)  SL C 100, 15.3.2019., str. 1.

            (3)  SL C 142, 23.4.2019., str. 20.